BSC-LT/ACAData huggingface dataset:
[ast] Afondamos nesti trabayu con abonda exemplificación en dellos de los principios teóricos que sofiten el nuesu trabayu toponímicu y qu'ufiertemos a la consideranza nel curtiu ensayu Toponimia: Teoría y Actuación (Uviéu, ALLA, 1995). Fixámonos na documentación primaria que siempre ye afayadiza pa encontar l'estudiu etimolóxicu de los topónimos analizando, de mano, un documentu de 863 (copia del sieglu XIII); llueu dellos nomes de llugar asturianos conseñaos en dos cartularios lleoneses. N'ocasiones apúrrennos nueva información, dacuando conroblen les nueses suposiciones

[en] Following the short essay Toponimia: Teoría y Actuación [Toponymy: Theorie and Performance] (Uviéu, ALLA, 1995) we further explore the issue by presenting abundant examples of the toponymic work. We look at the primary documentation that is always adequate to support etymological study of place names and we analyze, firstly, a document of 863 (in the 13th century copy) and then some Asturian place names which were registered in two leonese cartularies. We also provide new information, that confirms our main assumptions
[ast] Partiendo de la clasificación dialeutal de Menéndez Pidal, nel so trabayu de 1906, y analizando trabayos de R. J. Penny, F. García González y otros, faise un estudiu qu'empobina a falar de les llendes orientales del dominiu llingüísticu ástur; al empar alviértese de la situación llingüística de Cantabria onde se dixebren nidiamente dos estayes, una nor-occidental o Santiyanesa en bona midida contiuadora del dominiu ástur contra oriente; otra sureño-oriental o reinosino-tresmierense fondamente castellanizada xunto a Las Encartaciones vizcaínes. Alúdese, al empar, a posibles organizaciones internes de caúna d'estes dos estayes y pásase a ver el procesu hestóricu que llevó a una castellanización fonda de Cantabria

[en] Taking Menendez Pidal's dialectal classification made in his work of 1906 as starting point, as well as others made by R. J. Penny, F. García González and others, a survey was made with the aim of dealing with oriental variety of the Astur-Leonese area; at the same I will also deal with time, the linguistic situation from Cantabria where we can find two clearly separated areas; the north-oriental one and the Santiyanesa one which is great deal responsible for the continuation of the area in the east side; another one south- oriental or reinosino-tresmierense really influenced by the Castilian language together with Las Encartaciones from Vizcaya. A possible internal organization of each of these two areas is also dealt with as well as the historic process that took to the deep castellanization of Cantabria.
[ast] L'oxetivu principal d'esti trabayu ye analizar tolos aspeutos relativos al procesu de traducción a llingua romance d'un fueru llatinu del que la primer copia caltenida remonta al primer cuartu del sieglu XII y atópase na Catedral d'Uviéu. Del testu romance llegaron a nós tres versiones llixeramente distintes, toes elles del sieglu XIII. La comparanza d'eses tres versiones col testu llatinu dexa concluyir que son resultáu d'un únicu procesu de traducción en que'l traductor caltúvose escrupulosamente fiel al testu orixinal, pero esforzóse tamién n'afaer la sintaxis llatina al romance. Como hai ciertes diferencies ente los tres testos romances foi necesaria la revisión rigurosa de los mesmos, pa pescudar cuál de les versiones ye o representa más fielmente'l testu orixinal. De resultes d'ello concluyóse que nenguna d'elles ye la traducción orixinal, sinón que les tres copies unvien a un orixinal perdíu y propónse tamién que, de les tres versiones romances llegaes hasta nós, la del monesteriu de Benevívere ye la más cercana al que sedría'l testu de la traducción orixinal. El testu de Benevívere déxanos añadir dellos datos de tipu llingüísticu non consideraos en trabayos anteriores que taben basaos nos otros dos manuscritos (el d'El Escorial y el de la Real Academia de la Hestoria). Estos datos, fundamentalmente de tipu léxicu, abonden na caracterización como asturianu de la llingua de la traducción orixinal.

[en] The main goal of this paper is to analyse the translation process of a Latin code of law, the so-called Fueru de Lleón, into a Romance language. The first known copy of this code, or 'fuero', dates back to the first quarter of the 12th century and can be found in the Cathedral of Uviéu. Three slightly different versions from the 13th century Romance language text have been preserved and their comparison with the Latin source text reveals that they result from the same translation process in which the translator was completely faithful to the Latin text, while at the same time he made efforts to adjust the Latin syntax to the Romance language form. As there are several differences between the three Romance texts, a rigorous revision was necessary to explore which one represented the source Latin text more faithfully. The analysis concluded that none of them was the original target text, and that the three of them point at a lost original text. It is also suggested that, from the three versions preserved to present times, the text from the Monastery of Benevívere is the closest one to the original translation. The Benevívere text introduces new linguistic data which were not considered in previous work and which are based on two other manuscripts (the text from the Monastery of the Escorial and the one from the Royal Academy of History). These data, mainly lexical, reinforce the idea that Asturian was the target language of the original translation.
[ast] Dientro del conxuntu de procedimientos d'arriquecimientu léxicu, tanto en sincronía como en diacronía, el más importante ye, de xuru, la formación de pallabres, d'unidaes léxiques nueves, que se formen partiendo d'elementos radicales que yá esisten nel patrimoniu léxicu de cada llingua y pente medies de procedimientos mui diversos. Esti trabayu céntrase nun aspeutu concretu d'esa formación de pallabres: un recorríu sobre'l grau de motivación, el grau de tresparencia, diendo dende la frase sintáctica llibre, onde tovía nun hai compuestu n'absoluto, hasta llegar a la unidá —con acento únicu— que denomamos compuestu

[en] Within the set of procedures for lexical enrichment, both as regards synchrony and diachrony, surely the most important is the formation of new lexical items starting from already existing radical elements, by means of many different procedures. This article focuses on a concrete aspect of word formation: it is an approach to the degree of motivation, the degree of transparency going from the free syntactic phrase —where there is no compounding at all— up to the single-stressed unit named compound
[ast] Estudiu de la carauterización acústica del soníu que se produz, n'asturianu, ente'l fonema [∫] y la vocal que lu sigue, partiendo de la hipótesis principal de qu'esti soníu ye una yod que forma diptongu cola vocal dicha. Xeográficamente centróse na parroquia de Lieres (Siero) y metodolóxicamente síguese'l métodu esperimental de Llisterri Boix (1991)

[en] Study on the acoustic characterisation of the sound that is realised in Asturian between the phoneme [∫] and the following vowel, taking as the main hypothesis that this sound is a jod that forms a diphthong with the said vowel. Geographically, the study was focused on the parish of Lieres (Siero) and, methodologically, we follow Llisterri Boix's experimental method. Key words: Asturian phonetics, acoustic characterisation, [∫] + jod + vowel, experimental method
[ast] Los nomes de llugar de Cantabria, munchos d'ellos d'orixe llatín, tienen que s'entender dende'l tipu de llingua evolucionada nel territoriu; nesi sen ye claro qu'en bona midida habrán ufrir un bon averamientu a los de tipu ástur. La castellanización que de magar la Edá Media sufrieron les tierres cántabres esplicará l'influxu tamién detectáu del castellán. La documentación medieval ha ser d'obligada referencia nel estudiu. Más problemes plantega l'averamientu a la toponimia prerromana

[en] Place-names in Cantabria, many of them from Latin roots, must be understood from the type of language evolved in that territory; in this sense, it is clear that present largely an approach to the Asturian type. The Castilianization since the Middle Ages suffered by the Cantabrian lands since the Middle Ages explains the influence also detected of Castilian. The medieval documentation will be required reference in the study. The approach to the pre-Roman place-names presents more problems
[ast] Analízase equí'l procesu de castellanización de l'antroponimia nel Dominiu Llingüísticu Ástur. Pa ello estúdiense dellos sobrenomes medievales d'orixe léxicu de los que dalgunos cuayaron como apellíos modernos. Los datos manexaos tán remanaos del Proyeutu PatRom asturianu

[en] We analyze here the castilianization process of the Anthroponymy in the Asturian linguistic domain. To do this, we study some medieval surnames of lexical origin, some of which have thrived as modern family names. The data used are taken from asturian PatRom Project
[ast] Esti artículu recueye un llargu y percuriáu trabayu de campu qu'identifica la toponimia medieval del conceyu de Llanes conseñada na documentación del desapaecíu monesteriu benedictín de San Salvador de Celoriu. La conclusión principal ye una doble constatación: primero, la d'una gran continuidá de les denominaciones y usos toponímicos hasta hai pocos años y, per otru llau, un rápidu procesu d'escurecimientu sobreveníu sobre too polos nuevos usos del suelu, que pon en trance de desapaición una parte bultable de la microtoponimia medieval vixente na cultura tradicional

[en] This article includes extensive fieldwork that has identified the medieval toponymy of the conceyu de Llanes mentioned in the documentation of the Benedictine monastery of San Salvador de Celoriu. This study draws two main conclusions: first, a continuous use of the toponymic names until a few years ago and, on the other hand, a rapid process of darkening resulting from new uses of the land which has endagered much of the medieval minor toponymy present in traditional culture
[ast] La cama" de Vanessa Gutiérrez ye una narración autobiográfica que tresciende les llendes avezaes del xéneru. amás de nun ser ficción, el rellatu declárase como una amuesa d'escritura auténtica o verdadera, que participa na construcción del yo de l'autora. l'envís del testu ye recrear el momentu de la illuminación propiu de la indagación introspectiva y dar testimoniu del procesu d'evolución que resulta d'él. esta finalidá llógrase al traviés d'una escritura que se desenvuelve en sincronía cola introspección y que se carauteriza pola forma fragmentaria y el sentíu de revelación que la propia narradora-y da. la materia del discursu ye la esploración del sitiu qu'ocupa la narradora en rellación cola so familia, n'especial coles muyeres; a partir de la visión que, en forma de símbolu (la cama), tien la narradora sobre esti asuntu, ella mesma estrae les claves precises pa pescanciar la so identidá femenina, llogrando asina superar les ambivalencies del yo en crecimientu

[en] La cama" by Vanessa Gutiérrez is an autobiographical narration that goes beyond the conventionalism of this genre. Besides not being fiction, the story is declared as a sample of authentic or true writing, which is involved in the construction of the self of the author. The text attempts to recreate the moment of enlightenment own introspective inquiry and witness the process of evolution that results from it. This purpose is achieved through a script that operates in sync with introspection and is characterized by piecemeal form and the sense of revelation that the narrator gives himself. The subject of discourse is the exploration of the place occupied by the narrator's relationship with her family, especially with women from the view that, as a symbol (the bed), the narrator on this subject, this same extracts the keys required to realize her feminine identity, achieving overcome the ambivalence of self growth
[ast] Trátase de ver nesti artículu, documentadamente, el proceso evolutivu del sufixu átonu d'aniciu llatín ´-ŬLUS. Esti sufixu davezu piérdese y en delles ocasiones pue tracamundiase con otros sufixos que paecen destremaos: -alu, -aru, -anu; per otru llau, alviértese como hai determinaes pallabres en qu'eses terminaciones tienen otra xustificación dixebrada.

[en] This article tries to see documented, the evolutionary process of Latin origin unstressed suffix -ŭLus. This suffix is usually lost on several occasions to be confused with other suffixes that appear different-alu,-aru,-ani, on the other hand can be seen how there are certain words that those endings have another explanation other
[ast] N'Asturies, la sidra ye ún de los sectores más importantes de la industria agroalimentaria. El vinu asturiano, per so parte, tenta d'algamar un güecu nel mercáu dempués de cuasi un sieglu d'abandonu de la so producción industrial. Nesti trabayu abórdase l'estudiu onomásticu de los nomes de fabricantes asturianos actuales de sidra y vinu, asina como de los productos que comercialicen, partiendo del presupuestu de que les marques comerciales espeyen non solo'l funcionamientu del mercáu sinón tamién la mentalidá de la sociedá na que surden. Apréciense diferencies importantes ente la onimia sidrera y la vinatera, dalgunes d'elles en rellación direuta con circunstancies que dixebren dambos sectores industriales

[en] Cider is one of the most important sectors in Asturian food industry. On the other hand, Asturian wine tries to get a foothold in the market after nearly a century of neglect of its industrial production. This paper focuses on the onomastic study of current cider and wine brand names, assuming that trademarks reflect not only the behaviour of markets but also the mentality of the society in which they arise. Important differences are appreciated in comparing cider and wine brand names, some of them directly related to differential features of the two industrial sectors
[ast] Nesti trabayu recuéyense y analícense los resultaos d'una encuesta fecha al traviés de la rede y ente la comunidá usuaria de la llingua asturiana, a la gueta de datos sobre los usos llingüísticos de los falantes d'asturianu acordies col contestu dixital nel que tean, usu de ferramientes llingüístiques en llinia y otres cuestiones venceyaes a les nueves teunoloxíes.

[en] This work presents and analyses the results of an online survey conducted amongst the community of Asturian language users, in order to investigate the language uses of Asturian speakers in connection with their digital background, utilisation of online language tools and other issues related to new technologies
[ast] Nota etimolóxica sobro los topónimos asturianos Taloca y Camoca, cercanos ún del otru, y asitiaos los dos nel territoriu de la parroquia de Camoca (Villaviciosa). Formes d'aniciu non llatín, dambes con sufixu pal que podría postulase un final orixinariu -aukka, plantégase pa elles la propuesta, debidamente sofitada, de que les sos designaciones toponímiques orixinaries pudieron aludir respeutivamente a un asentamientu castreñu no alto y a otru asentamientu nel valle o depresión inmediata al castru, la actual Camoca

[en] Etymological note on the place-names in Asturias Taloca and Camoca, very close to each other and located both in the territory of the parish of Camoca (Villaviciosa). Forms of non-latin origin, both with a suffix for which it could be postulated an original final -aukka, is proposed for including the proposal, duly supported, that the toponymic originating designations could refer respectively a settlement at the top and another settlement in the valley or in hollow immediately to the castro, the current Camoca
[ast] Les actitúes, como conxuntu de creyencies y valores que determinen el comportamientu de les persones, interfieren na comprensión y valoración de los dixebraos fenómenos sociales, ente ellos la interculturalidá y, darréu de los resultaos algamaos nesti estudiu, van iguándose dende la estaya de la Educación Primaria. Conocer cuáles son les actitúes y el signu de les mesmes énte la diversidá cultural constitúi'l puntu de partida d'un procesu educativu más intencional qu'empobine hacia'l llogru d'actitúes positives de calter intercultural. A partir del presente estudiu esploratoriu, fechu nun contestu d'Educación Primaria, pudo comprobase non solo qu'a estes edaes los alumnos y alumnes yá tienen actitúes interculturales, sinón que sería posible evaluales, magar les dificultaes, al traviés de métodos direutos

[en] Attitudes as a group of believes which guide people's behaviour, interfere in comprehension and valuation of the different social phenomenon such as the intercultural and, as a result of the study presented in the following lines, conform from the primary school period and not during the youth. knowledge of the intercultural attitudes and their sign against cultural diversity is the starting point of an educational procedure lo promote good attitudes as well as the best way to develop our pupil's social and personal skills. According to our studies in a Primary School context we have been able to show that not only the young scholars have intercultural attitudes but also we can evaluate them apart from the difficulties, through direct methods
[ast] L'artículu reflexona alredor de la necesidá d'un modelu llingüísticu pa l'actividá periodística en llingua asturiana, centrándose nel campu audiovisual. El trabayu fai analís de la situación actual, reflexona sobre los problemes y carencies pal trabayu periodísticu en llingua asturiana y propón delles soluciones.

[en] This article reflects on the need of a linguistic model for the journalistic activity in asturian language, especially in the audiovisual field. It makes an analysis of the current situation, reflects on the problems and lacks for a journalist job in asturian language and also suggests some solutions.
[ast] Fáense nesti trabayu delles entrugues sobre los verdaderos anicios de la ciudá d'Uviéu y, sobre manera, de la so diócesis nos primeros sieglos altomedievales. L'autora parte del fechu de qu'eses entrugues son anguaño inevitables, llueu de les caberes ayalgues arqueolóxiques, y de la seguranza de la manipulación de los rexistros documentales en sieglos posteriores por munches y destremaes causes. L'autora nun quier otramiente plantegar entá hipótesis al considerar que ye tovía pronto pa poder facelo con daqué seguranza, a la espera de que'l rexistru arqueolóxicu quiciabes pueda poner lluz en dalgunes d'eses cuestiones

[en] This article approaches several questions about the true origins of the city of Uviéu and, in particular, about its diocese in the early Middle Ages. The author considers these questions unavoidable as a result of two factors: the latest archeological findings and the certainty that documental records have been manipulated in later centuries on account of various reasons. The author prefers not to put forward any hypothesis as she considers it is all too soon to do it with any kind of certainty, waiting for the archeological record to illuminate some of these questions, if possible
[ast] El presente trabayu plantega un analís de la presencia de los personaxes femeninos nel teatru asturianu y de les sos carauterístiques, carauterístiques munches d'elles recoyíes de la tradición popular, mentanto qu'otres, sobro too nel teatru costumista, correspuenden a una visión idealizada de la muyer del mundo rural

[en] This paper presents an analysis of the presence female characters in the asturian theatre and their characteristics, features many of them collected from popular tradition, while others, especially in the theatre of manners, correspond to an idealized rural women's vision
[ast] Analízase nesta nota l'aniciu de les terminaciones de delles pallabres asturianes acabaes en -uga, -úa. Dalgunes parten direutamente del llatín pero otres obliguen a entendeles dende un sufixu -UCA que podría ser d'aniciu célticu. El so valor podría ser diminutivu, talmente como se deduz de la documentación de dalgún topónimu conseñada na Edá Media

[en] This note discusses the origin of some Asturian word endings in -uga, -úa. Some of them are directly derived from Latin, but others require to be understood taking the suffix -UCA as starting point which might have some Celtic origin. They may have diminutive value, as is clear seen from the documentation of a place name recorded in the Middle Ages
[ast] La función d'oxetu directu (OD)n'asturianu pue ser preposicional o non (traxi a la mio amiga / traxi la mio filoxa). Alternancies asemeyaes danse n'otres munches variedaes romániques, la mayoría d'elles na Península ibérica y nel centru-sur de la Península italiana. Nesti trabayu faise un repasu de les principales cuestiones que cinquen la marcación selectiva del od na romania (orixe históricu, estensión xeográfica, marques formales, factores qu'influyen nella) pa entrar dempués na mecánica del fenómenu nel casu concretu asturianu, tema que ta bien poco estudiáu non solamente a nivel sincrónicu sinón tamién diacrónicu. Como contribución a la perspeutiva histórica, faise una comparanza ente la situación moderna y la de los sieglos xiiixv, al tenor de lo qu'amuesa un centenar aproximáu de documentos notariales del centru-occidente asturianu

[en] The function of the Direct Object (DO) in Asturian can be prepositional or not (traxi a la mio amiga / traxi la mio filoxa). Alternations like these also appear in many other varieties of Romance languages, most of them in the Iberian Peninsula and also in the South-Central area of the Italian Peninsula. This paper gives an overview of the main themes related to the selective marking of the DO in the Romance languages (its historical origin, geographical extension, formal marks and factors that may influence them) and it also deals with the case of the Asturian Language in concrete, which has not been enough studied sufficiently neither in the synchronic aspect nor in the diachronic one. As a kind of contribution to the historical point of view, a comparison between the current situation and the situation in the 13th-15th Century is made according to what about a hundred of legal documents from the central-west area of Asturies show
[ast] Preséntase nesti estudiu críticu, a través de cinco apartaos, un análisis temáticu de la poesía asturiana de los caberos quince años no que se refier a la identidá personal y coleutiva de los poetes en llingua asturiana. Partiendo del fechu, bien constatáu pola crítica, de la presencia, definida como "sentimientu de la tierra", de la señaldá y del tópicu del tempus fugit en rellación col paisaxe y la identidá asturianes como constantes na obra poética d'estos años, l'autora, consciente de l'ambivalencia de la etiqueta, allíniase na so defensa, en cuantes qu'esta poesía llogra promover la identificación emotiva de los llectores, creando nellos conciencia de "sentimientu de pertenencia" a un mundu en riesgu de desapaición y contribuyendo d'esta miente al reforzamientu del discursu identitariu. Al mesmu tiempu, niega un supuestu frayamientu xeneracional nel caltenimientu d'esta temática.

[en] This critical study displays, along five sections, a thematic analysis of the Asturian poetry written in the last fifteen years, as regards the personal and collective identity of the poets who write in Asturian language. The starting point is the recurrent presence of the denominated "sentiment of the land" (related to nostalgia and the tempus fugit topic) in relation to the Asturian landscape and identity in the poetic work of those years, a fact thoroughly acknowledged by the critics. From that base, the author, conscious of the ambivalence of that label, rallies for it, as she considers that this poetry achieves an emotive identification on the readers, creating in them a consciousness of "sentiment of belonging" in an endangered world and so contributing to the reinforcement of the identity discourse. At the same time, she denies a supposed generational break-up as far as this theme is concerned. Key words: Asturian literature, contemporary poetry, "sentiment of the land", "sentiment of belonging", acculturation, symbolic communal space.